Na temelju članaka 20. i 42. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24) i članka 19. Statuta Općine Lopar („Službene novine Primorsko -goranske županije“ broj 22/24), Općinsko vijeće Općine Lopar, na --. sjednici održanoj dana ---- 2025. godine, donijelo je

**Odluka o izmjenama i dopunama Odluke o porezima Općine Lopar**

Članak 1.

U Odluci o porezima Općine Lopar (Službene novine Primorsko-goranske županije, broj: 42/23) u članku 2. stavak 1. točka 2 mijenja se i glasi: „ porez na nekretnine“.

Članak 2.

Naziv odjeljka „Porez na kuće za odmor“ iznad članka 4. mijenja se i glasi: „Porez na nekretnine“.

Članak 4. mijenja se i glasi: „Porez na nekretnine plaća se godišnje 5,00 eura/m2 korisne površine nekretnine.

 Članak 3.

U članku 6. stavku 1. u tablici dodaje nova stavka nakon reklama/tabela:

|  |  |
| --- | --- |
| Oblik/svrha korištenja javnih površina | Razdoblje/način obračuna |
| bankomat | 2.000,00 eura/godišnje |

Članak 4.

Članak 8. mijenja se i glasi: „Upravni odjel za financije i komunalni sustav Općine Lopar obavljati će poslove utvrđivanja, evidentiranja, nadzora, naplate i ovrhe radi naplate poreza na potrošnju, poreza na nekretnine i poreza na korištenje javnih površina.“

Članak 5.

Ova Odluka stupa na snagu osmog dana od dana objave u „Službenim novinama Primorsko-goranske županije“.

*KLASA: 011-02/25-01/*

*URBROJ:2170-24-01-25-*

*Lopar, 2025.*

OPĆINSKO VIJEĆE OPĆINE LOPAR

Predsjednik

Damir Paparić, prof., v. r.